11થી 15 તારીખ સુધીમાં પંથકની સેવાભાવી સંસ્થાઓ પાર્શ્વનાથ ભક્તિ મંડળ, ડબલ્યુડબલ્યુએફ, એનિમલ સેવિંગ ગ્રુપ અને ભગવાન કરૂણા મંડળે ઘાયલ પક્ષીઓને સારવાર અપાવવા જહેમત ઉઠાવી હતી. આ જહેમત થકી કુલ 70 પક્ષીઓ પતંગ-દોરાને કારણે ઈજા થયેલી હાલતમાં મળી આવ્યા હતા. જેમાં સૌથી વધુ 62 કબૂતરોહતા. આ ઉપરાંત 6 પેન્ટેડ સ્ટ્રોકસ, 1 સારસ અને 1 ચકલીનો સમાવેશ થાય છે. આ તમામ ઘાયલ પક્ષીઓને ઉન ક્લિનિક ખાતે સારવાર આપી બચાવી લેવાયા હતા. જોકે કમનસીબે 6 કબૂતરો આ દિવસો દરમિયાન મૃત હાલતમાં મળી પણ આવ્યા હતા.